નવસારીમાં પ્રકાશ ટોકીઝ પાસે અંડરબ્રિજ બનાવવા માટે તૈયાર કરવામાં આવેલી ડિઝાઈનને મંજૂરીની મહોર મારી દેવામા આવી હોવાની માહિતી સાંપડી છે. જેના પગલે આગામી સમયમાં અંદાજિત 17 કરોડની આસપાસના ખર્ચે રેલવે અંડરબ્રિજ બનાવાશે. નવસારીમાં ટ્રાફિકનું ભારણ દિનપ્રતિદિન વધતુ રહ્યું છે અને તેના કારણે પ્રકાશ ટોકીઝ ગરનાળા પાસે તથા વિજલપોર ફાટક પાસે વાહનોની લાંબી કતારો અવારનવાર જોવા મળે છે. તેમાંય ટ્રેન પસાર થતી હોય ત્યારે વિજલપોર ફાટક પાસે વાહનચાલકોએ ભારે હાલાકિ વેઠવી પડે છે.